ຄະນະກໍາມະການໂນແບລ ຈັດພິທີມອບລາງວັນ ໃຫ້ ນາຍຫລິວ ຊ່ຽວໂບ
ແຕ່​ວ່າ​ມີ​ແຕ່ຕັ່ງນັ່ງທີ່ວ່າງເປົ່າ ​ເປັນ​ໂຕ​ແທນ ນາຍຫລິວ ຊ່ຽວໂບ ​ໃນພິທີມອບລາງວັນ ໃນວັນສຸກ ມື້ນີ້.
ໃນການເຄື່ອນໄຫວທີ່ບໍ່ເອົາຫົວຊາຕໍ່ຄວາມໂກດແຄ້ນຈາກ ປະເທດຈີນນັ້ນ ຄະນະກໍາມະການລາງວັນໂນແບລໄດ້ປະ ກອບພິທີ ໃນວັນສຸກມື້ນີ້ ທີ່ນະຄອນຫລວງອອສໂລຂອງ ນໍຣ໌ເວ ເພື່ອໃຫ້ກຽດແກ່ນັກໂທດຊາວຈີນທີ່ຄັດຄ້ານລັດຖະ ບານ ນາຍ ຫລິວ ຊ່ຽວໂບ ຜູ້ໄດ້ຮັບລາງວັນໂນແບລຂະ ແໜງສັນຕິພາບປະຈໍາປີນີ້ ແຕ່ວ່າຈະມີແຕ່ຕັ່ງນັ່ງທີ່ວ່າງເປົ່າ ເປັນໂຕແທນນາຍຫລິວ ຊ່ຽວໂບ ໃນພິທີມອບລາງວັນໃນມື້ນີ້ ເນຶ່ອງຈາກວ່າຜູ້ກ່ຽວ ກໍາລັງຮັບໃຊ້ໂທດເປັນເວລາ 11 ປີ ຢູ່ໃນຄຸກທີ່ປະເທດຈີນ ໃນຂໍ້ຫາປຸກປັ່ນເພື່ອພະຍາຍາມໂຄ່ນລົ້ມອໍານາດລັດ ພ້ອມດຽວກັນ ລັດຖະບານຈີນກໍໄດ້ ກັກບໍລິເວນເມຍຂອງນາຍຫລິວ ບໍ່ໃຫ້ອອກຈາກບ້ານ ເພື່ອທີ່ນາງຈະບໍ່ສາມາດໄປຮ່ວມໃນ ພິທີມອບລາງວັນແທນສາມີຂອງນາງໄດ້ ທີ່ນະຄອນຫລວງປັກກິ່ງ ພວກເຈົ້າໜ້າທີ່ໄດ້ເອົາຕໍາຫລວດໄປເຝົ້າຍາມຫລາຍຂຶ້ນ ຢູ່ຕໍ່ໜ້າ ຕຶກອະພາດເມັ້ນບ່ອນຢູ່ຂອງນາງຫລິວເຊຍ ພັນລະຍາຂອງນາຍຫລິວ ຊ່ຽວໂບ ພວກຄົນ ຍາມໄດ້ກວດຄົ້ນບັດປະຈໍາຕົວ ຂອງທຸກໆຄົນທີ່ເຂົ້າໄປໃນຕຶກອະພາດເມັ້ນ ແລະມີລົດຕໍາ ຫລວດຈອດ ປະຈໍາການຢູ່ທຸກໆແຈ ອ້ອມຂ້າງຕຶກ ຈີນໄດ້ພະຍາຍາມກົດດັນ ໃຫ້ທົ່ວໂລກລວມຕົວກັນ ສະແດງການຄັດຄ້ານພິທີມອບລາງວັນ ໂນແບລທີ່ນະຄອນອອສໂລ ໃນວັນສຸກມື້ນີ້ ມາຮອດປັດຈຸບັນນີ້ ມີ 18 ປະເທດ ທີ່ບໍ່ຮັບຄໍາ ເຊື້ອເຊີນ ແລະມີປະມານ 45 ປະເທດ ທີ່ໄດ້ຕົກລົງຈະເຂົ້າຮ່ວມໃນພິທີດັ່ງກ່າວ ສ່ວນສະຫະລັດ ກ່າວໃນວັນພະຫັດວານນີ້ວ່າ ເອກອັກຄະລັດຖະທູດສະຫະລັດປະຈໍານໍຣ໌ເວ ທ່ານ Barry White ຈະເຂົ້າຮ່ວມໃນພິທີ ຊຶ່ງພ້ອມດຽວກັນນີ້ ທາງທໍານຽບຂາວກໍຍັງກ່າວ ຊໍ້າອີກ ຄໍາຮຽກຮ້ອງໃຫ້ຈີນຈົ່ງປ່ອຍຕົວນາຍ ຫລິວ ຊ່ຽວໂບ ນັ້ນ